**ЗАСГИЙН ГАЗРЫН ТОГТООЛ**

|  |  |  |
| --- | --- | --- |
| 2000 оны 6 дугаар  сарын 21-ний өдөр |  | Улаанбаатар хот |

**Дугаар 88**

**Халиун бугын үндэсний хөтөлбөрийг**

**хэрэгжүүлэх арга хэмжээний**

**төлөвлөгөө БАТЛАХ ТУХАЙ**

**“**Халиун бугын үндэсний хөтөлбөр батлах тухай” Улсын Их Хурлын 2000 оны 4 дүгээр сарын 14-ний өдрийн 31 дүгээр тогтоолыг хэрэгжүүлэх зорилгоор Монгол Улсын Засгийн газраас ТОГТООХ нь :

“Халиун бугын үндэсний хөтөлбөрийг хэрэгжүүлэх арга хэмжээний төлөвлөгөө”-г хавсралтын ёсоор баталсугай.

Монгол Улсын Ерөнхий сайд Р.АМАРЖАРГАЛ

Байгаль орчны сайд С.МЭНДСАЙХАН

*Засгийн газрын 2000 оны*

*88 дугаар тогтоолын хавсралт*

**ХАЛИУН БУГЫН ҮНДЭСНИЙ ХӨТӨЛБӨРИЙГ  ХЭРЭГЖҮҮЛЭХ**

**АРГА ХЭМЖЭЭНИЙ ТӨЛӨВЛӨГӨӨ**

|  |  |  |  |
| --- | --- | --- | --- |
| **¹** | **Арга хэмжээний агуулга** | **Хэрэгжүүлэх хугацаа** | **Хариуцах байгууллага** |
| 1. | Халиун бугын үндэсний хөтөлбөр, түүний хэрэгжилтийн явц, үр дүнг олон нийтэд сурталчлах. | 2000 оноос | Байгаль орчны яам /хэвлэл мэдээллийн болон буга хамгаалах чиглэлийн төрийн бус байгууллагуудтай хамтран/ |
| 2. | Монгол орны бугын тархац, байршил, тоо толгой, сүргийн бүтэц, нөхөн үржил, агнуурын нөөцийг судлан тогтоох. | 2000-2002 | Байгаль орчны яам, Шинжлэх ухааны академи |
| 3. | Холбогдох яам, нутгийн захиргааны байгууллагатай тохиролцсоны үндсэн дээр бугын үндсэн байршил зарим газар нутгийг  улсын болон орон нутгийн  тусгай хамгаалалтад авах санал, үндэслэлийг боловсруулж, шийдвэрлүүлэх. | 2000-2002 | Байгаль орчны яам,  аймаг, сумын Иргэдийн Төлөөлөгчдийн Хурал |
| 4. | Бугын байршил нутгийг аж ахуйн нэгж, байгууллагад тодорхой нөхцөл болзолтойгоор гэрээний үндсэн дээр эзэмшүүлэх, ашиглуулах  ажлыг зохион байгуулах. | 2000-2001 | Байгаль орчны яам,  аймаг, сумын Иргэдийн Төлөөлөгчдийн Хурал |
| 5. | Хөвсгөл, Хэнтий, Төв, Булган, Сэлэнгэ, Архангай, Өвөрхангай, Баян-өлгий, Увс, Ховд аймгуудын  буга бүхий газруудын байгаль орчны хяналтын улсын байцаагч, байгаль хамгаалагчдыг  унаа, бие хамгаалах болон холбооны хэрэгслээр хангах. | 2000-2006 | Байгаль орчны яам, Сангийн яам, холбогдох аймгийн Засаг даргын Тамгын газар |
| 6. | Бугын ясан эвэрт экспортын гаалийн татвар ногдуулах, шаардлагатай гэвэл түр хугацаагаар гадаадад гаргахыг хязгаарлах,  асуудлыг судлан боловсруулж шийдвэрлүүлэх. | 2001 оноос | Байгаль орчны яам, Сангийн яам, Улсын гаалийн ерөнхий газар |
| 7. | Бугын биологи, генетик, экологийн чиглэлийн судалгааны ажлын уялдаа  холбоог сайжруулж, үр өгөөжийг дээшлүүлэх. | 2000-2006 | Байгаль орчны яам, Шинжлэх ухааны академи |
| 8. | Бугыг зориудаар өсгөн үржүүлэх арга технологийг боловсруулж, заавар, зөвлөмж гаргах. | 2000-2006 | Байгаль орчны яам,  эрдэм шинжилгээний байгууллагууд |
| 9. | Буга  хамгаалах, өсгөн үржүүлэх чиглэлээр  төсөл хэрэгжүүлэх. | 2000-2006 | Байгаль орчны яам, Гадаадхарилцааны яам  /Төрийн бус байгууллага, сонирхсон иргэн, аж ахуйн нэгж, байгууллагатай хамтран/ |
| 10. | 1998-2000 онд буга согоотой холбогдон гарсан хэрэг зөрчлүүдийг хууль хяналтын байгууллагаар эцэслэн шийдвэрлүүлэх арга хэмжээ авах. | 2001 | Байгаль орчны яам,  Хууль зүйн яам  /Шүүх, хууль хяналтын байгууллагатай хамтран/ |
| 11. | Нийслэл, аймгуудын зах зээлийн томоохон төв /Нарантуул, Цайз зэрэг/ -үүдэд буга согоо болон бусад ангийн гаралтай түүхий эдийн худалдаалалтад хяналт тавих үүрэг бүхий байцаагч, идэвхтэнийг тодорхой хугацаагаар томилон ажиллуулах,тэднийг ажлынх нь үр дүнгээр шагнаж урамшуулах ажлыг зохион байгуулах. | 2000-2006 | Байгаль орчны яам, Цагдаагийн ерөнхий газар, Нийслэл, аймгийн Засаг даргын Тамгын газар |
| 12. | Бугын цусан эвэр бэлтгэх үйл ажиллагаа эрхлэх зорилгоор байгуулагдсан аж ахуйн нэгжүүдийн буганд им тэмдэг тавьж, улсын бүртгэл, мэдээллийн санд авах. | 2000-2006 | Байгаль орчны яам |
| 13. | Агнуурын нөөцтэй зарим нутагт тусгай төлбөртэйгээр гадаадын анчдад буга агнуулах ажлыг зохион байгуулах. | 2001-2006 | Байгаль орчны яам, холбогдох аймаг, сумын Засаг даргын Тамгын газар |
| 14. | Бугын ясан болон цусан эврийг боловсруулах, эх орны үйлдвэрт эм бэлдмэл, эцсийн бүтээгдэхүүн үйлдвэрлэх үйл ажиллагааг дэмжиж  энэ ажилд гадаад, дотоодын хөрөнгө оруулалтыг чиглүүлэх. | 2000-2006 | Байгаль орчны яам, Эрүүл мэнд, нийгмийн хамгааллын яам,  Гадаад харилцааны яам |
| 15. | Бугын аж ахуйн зоотехникч,  малын эмч, агнуур зүйчдийг богино хэмжээний сургалтад хамруулах арга хэмжээг зохион байгуулах. | 2004 | Байгаль орчны яам,  Гадаад харилцааны яам, Гэгээрлийн яам,  Хөдөө аж ахуй, үйлдвэрийн яам |
| 16. | ОХУ, Казахстан, БНХАУ, БНСУ, Шинэ Зеланд зэрэг улстай буга хамгаалах, үржүүлэх, бугын цусан болон ясан эврийг боловсруулах чиглэлээр хамтран ажиллах, мэргэжилтэн сургах. | 2000-2006 | Байгаль орчны яам,  Гадаад харилцааны яам |